
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1856 

27 Αυγούστου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διάρθρωση της Υπηρεσίας Διαχείρισης Ευρωπαϊ¬ 
κών Προγραμμάτων Ασύλου, Υποδοχής καιΈντα- 
ξης (Υ.Δ.Ε.Π.Α.Υ.Ε.) του Υπουργείου Εσωτερικών 
και Διοικητικής Ανασυγκρότησης (τομέας μετα¬ 
νάστευσης) του άρθρου 9 του Ν. 4332/2015 (ΦΕΚ 
76/Α'/9-07-2015) «Τροποποίηση διατάξεων Κώ¬ 
δικα Ελληνικής Ιθαγένειας - Τροποποίηση του 
Ν. 4521/2014 για την προσαρμογή της ελληνικής 
νομοθεσίας στις οδηγίες του Ευρωπαϊκού Κοινο¬ 
βουλίου και του Συμβουλίου 2011/98/ΕΕ σχετικά 
με την ενιαία διαδικασία υποβολής αίτησης για 
τη χορήγηση στους πολίτες τρίτων χωρών ενι¬ 
αίας άδειας διαμονής και εργασίας στην επικρά¬ 
τεια κράτους- μέλους και σχετικά με κοινό σύνολο 
δικαιωμάτων για τους εργαζομένους από τρίτες 
χώρες που διαμένουν νομίμως σε κράτος-μέλος 
και 2014/36/ ΕΕ σχετικά με τις προϋποθέσεις εισό¬ 
δου και διαμονής πολιτών τρίτων χωρών με σκο¬ 
πό την εποχιακή εργασία και άλλες διατάξεις». 1 

Σύσταση και Συγκρότηση Ομάδας Ελέγχου για τη δι¬ 
ενέργεια ελέγχου της ΕΔΕΑ σε Πράξεις/Υποέργα 
του Ε.Π. ΑΛΙΕΙΑ / ΕΤΑ, στο πλαίσιο του ΕΣΣΑΑΛ. 2 

Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ στην Πράξη «Πρόγραμ¬ 
μα μέτρων εξατομικευμένης υποστήριξης μαθητών 
με αναπηρίες ή/και ειδικές εκπαιδευτικές ανάγκες 
για τη μεγιστοποίηση της ακαδημαϊκής και κοινω¬ 
νικής τους ανάπτυξης με τη χρήση Νέων Τεχνολο- 
γιών και Ψηφιακού Εκπαιδευτικού Υλικού - ΑΠ 1» 
(κωδ. 440994) του Ε.Π. ΕΚΠΑΙΔΕΥΣΗ ΚΑΙ ΔΙΑ ΒΙΟΥ 
ΜΑΘΗΣΗ / ΕΚΤ, στο πλαίσιο του ΕΣΠΑ. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 1415023369 από¬ 
φαση περί ίδρυσης Εργαστηρίου Πληροφορικής 
στο Τμήμα Σλαβικών Σπουδών της Φιλοσοφικής 
Σχολής. 4 


ΑΠΟΦΑΣΕΙ Σ 

Αριθμ. 1493 (1) 

Διάρθρωση της Υπηρεσίας Διαχείρισης Ευρωπαϊκών 
Προγραμμάτων Ασύλου, Υποδοχής και Ένταξης 
(Υ.Δ.Ε.Π.Α.Υ.Ε.) του Υπουργείου Εσωτερικών και Δι¬ 
οικητικής Ανασυγκρότησης (τομέας μετανάστευσης) 
του άρθρου 9 του Ν. 4332/2015 (ΦΕΚ 76/Α79-07-2015) 
«Τροποποίηση διατάξεων Κώδικα Ελληνικής Ιθαγένει¬ 
ας - Τροποποίηση του Ν. 4521/2014 για την προσαρ¬ 
μογή της ελληνικής νομοθεσίας στις οδηγίες του Ευ¬ 
ρωπαϊκού Κοινοβουλίου και του Συμβουλίου 2011/98/ 
ΕΕ σχετικά με την ενιαία διαδικασία υποβολής αίτη¬ 
σης για τη χορήγηση στους πολίτες τρίτων χωρών 
ενιαίας άδειας διαμονής και εργασίας στην επικρά¬ 
τεια κράτους- μέλους και σχετικά με κοινό σύνο¬ 
λο δικαιωμάτων για τους εργαζομένους από τρίτες 
χώρες που διαμένουν νομίμως σε κράτος-μέλος και 
2014/36/ ΕΕ σχετικά με τις προϋποθέσεις εισόδου 
και διαμονής πολιτών τρίτων χωρών με σκοπό την 
εποχιακή εργασία και άλλες διατάξεις». 

Ο ΥΠΟΥΡΓΟΣ ΟΙΚΟΝΟΜΙΚΩΝ 
ΚΑΙ Η ΑΝΑΠΛΗΡΩΤΗΣ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ ΑΝΑΣΥΓΚΡΟΤΗΣΗΣ 
ΑΡΜΟΔΙΑ ΓΙΑ ΤΗ ΜΕΤΑΝΑΣΤΕΥΤΙΚΗ ΠΟΛΙΤΙΚΗ 

Έχοντας υπόψη: 

1. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Όργανα» που κυρώθη¬ 
κε για το άρθρο πρώτο του Π.δ. 63/2005 (ΦΕΚ 98/Α7 
22-04-2005). 

2. Το Π.δ. 25 (ΦΕΚ 21/Α727-01-2015) «Διορισμός Αντι¬ 
προέδρου της Κυβέρνησης, Υπουργών, Αναπληρωτών 
Υπουργών και Υφυπουργών». 

3. Το Π.δ. 27 (ΦΕΚ 31/Α721-03-2015) «Διορισμός Ανα¬ 
πληρωτών Υπουργών». 

4. Τη με αριθ. Υ166 της 8ης Απριλίου 2015 (ΦΕΚ 568/ 
Β708-04-2015) απόφαση του Πρωθυπουργού «Ανάθεση 
αρμοδιοτήτων στην Αναπληρώτρια Υπουργό Εσωτερι¬ 
κών και Διοικητικής Ανασυγκρότησης, Αναστασία Χρι- 
στοδουλοπούλου». 

5. Το Π.δ. 45 (ΦΕΚ 73/Α706-07-2015) «Διορισμός Υπουρ¬ 
γού Οικονομικών». 

6. Το Π.δ. 24 (ΦΕΚ 20/Α727-01-2015) «Σύσταση και με- 
τονομασία Υπουργείων, μεταφορά της Γενικής Γραμ¬ 
ματείας Κοινωνικών Ασφαλίσεων». 

7. Τον με αριθ. 28346 της 13ης Αυγούστου 2015 (ΦΕΚ 
577/13-08-2015) Διορισμό Ειδικού Γραμματέα στην Υπη¬ 
ρεσία Διαχείρισης Ευρωπαϊκών Προγραμμάτων Ασύλου- 
Υποδοχή ς και'Ενταξης του Υπουργείου Εσωτερικών και 
Διοικητικής Ανασυγκρότησης Γεώργιου Καρατζόγλου. 

7. Το Ν. 4314/2014 (ΦΕΚ 265/Α723-12-2014) «Α) Για τη 
διαχείριση, τον έλεγχο και την εφαρμογή αναπτυξι¬ 
ακών παρεμβάσεων για την προγραμματική περίοδο 
2014-2020, Β) Ενσωμάτωση της Οδηγίας 2012/17 του Ευ¬ 
ρωπαϊκού Κοινοβουλίου και του Συμβουλίου της 13ης 
Ιουνίου 2012 (ΕΕ Ι_ 156/16.6.2012) στο ελληνικό δίκαιο, 
τροποποίηση του Ν. 3419/2005 (Α' 297) και άλλες δια¬ 
τάξεις», όπως ισχύει. 

8. Τη με αριθ. 0(2014) 3542/23-05-2014 Εκτελεστική 
απόφαση της Ευρωπαϊκής Επιτροπής για την έγκριση 
του συμφώνου εταιρικής σχέσης με την Ελλάδα 2014- 
2020, όπως ισχύει κάθε φορά. 

9. Το Ν. 4332/2015 (ΦΕΚ 76/Α79-07-2015) «Τροποποίηση 
διατάξεων Κώδικα Ελληνικής Ιθαγένειας- Τροποποίηση 
του Ν. 4521/2014 για την προσαρμογή της ελληνικής 
νομοθεσίας στις οδηγίες του Ευρωπαϊκού Κοινοβουλίου 
και του Συμβουλίου 2011/98/ΕΕ σχετικά με την ενιαία 
διαδικασία υποβολής αίτησης για τη χορήγηση στους 
πολίτες τρίτων χωρών ενιαίας άδειας διαμονής και ερ¬ 
γασίας στην επικράτεια κράτους- μέλους και σχετικά με 
κοινό σύνολο δικαιωμάτων για τους εργαζομένους από 
τρίτες χώρες που διαμένουν νομίμως σε κράτος-μέλος 
και 2014/36/ ΕΕ σχετικά με τις προϋποθέσεις εισόδου και 
διαμονής πολιτών τρίτων χωρών με σκοπό την εποχιακή 
εργασία και άλλες διατάξεις» και ειδικότερα το άρθρο 9. 

10. Τον υπ’ αριθ. 514/2014 Κανονισμό (Ε.Ε.) του Ευρω¬ 
παϊκού Κοινοβουλίου και Συμβουλίου της 16ης Απριλίου 
2014 «σχετικά με τον καθορισμό γενικών διατάξεων όσον 
αφορά το Ταμείο Ασύλου, Μετανάστευσης και'Ενταξης 
και το μέσο για τη χρηματοδοτική στήριξη της αστυνο¬ 
μικής συνεργασίας, της πρόληψης και καταστολής της 
εγκληματικότητας και της διαχείρισης κρίσεων», όπως 
συμπληρώθηκε με τον υπ’ αριθ. 1042/2014 Κανονισμό 
(Ε.Ε.) της Επιτροπής της 25ης Ιουλίου 2014. 

11. Τον υπ’ αριθ. 515/2014 Κανονισμό (Ε.Ε.) του Ευρωπαϊ¬ 
κού Κοινοβουλίου και Συμβουλίου της 16ης Απριλίου 2014 
«για τη θέσπιση στο πλαίσιο του Ταμείου Εσωτερικής 
Ασφάλειας, του μέσου χρηματοδοτικής στήριξης στον 
τομέα των εξωτερικών συνόρων και των θεωρήσεων 
και την κατάργηση της απόφασης αριθ. 574/20 07/Ε.Κ». 

12. Τον υπ’ αριθ. 516/2014 Κανονισμό (Ε.Ε.) του Ευρω¬ 
παϊκού Κοινοβουλίου και Συμβουλίου της 16ης Απριλίου 
2014 «για τη δημιουργία του Ταμείου Ασύλου, Μετανά¬ 
στευσης και'Ενταξης, την τροποποίηση της απόφα¬ 
σης 2008/381/Ε.Κ. του Συμβουλίου και την κατάργηση 
των αποφάσεων του Ευρωπαϊκού Κοινοβουλίου και 
του Συμβουλίου αριθ. 573/2007/Ε.Κ. και της απόφασης 
2007/435/Ε.Κ. του Συμβουλίου». 

13. Τον υπ’ αριθ. 1042/2014 Κανονισμό (Ε.Ε.) της Επι¬ 
τροπής της 25ης Ιουλίου 2014 για τη συμπλήρωση του 
κανονισμού (ΕΕ) αριθ. 514/2014 όσον αφορά τον ορι¬ 
σμό και τις αρμοδιότητες διαχείρισης και ελέγχου των 
υπεύθυνων αρχών και όσον αφορά το καθεστώς και τις 
υποχρεώσεις των ελεγκτικών αρχών. 


14. Την 0(2015) 5312/31-07-2015 απόφαση της Επιτροπής 
για την έγκριση του Εθνικού προγράμματος της Ελλά¬ 
δας για ενίσχυση από το Τ αμείο Εσωτερικής Ασφάλειας 
για την περίοδο 2014-2020. 

15. Την 0(2015) 5313/31-07-2015 απόφαση της Επιτροπής 
για την έγκριση του Εθνικού προγράμματος της Ελλά¬ 
δας για ενίσχυση από το Ταμείο Ασύλου, Μετανάστευ¬ 
σης και'Ενταξης για την περίοδο 2014-2020. 

16. Την υπ’ αριθμ. 16356/24-4-2013 (ΦΕΚ Β'/1024/ 
25-4-2013) κοινή υπουργική απόφαση «Αναδιάρθρω¬ 
ση της Ειδικής Υπηρεσίας Εφαρμογής «Επιχειρησια¬ 
κών Προγραμμάτων του ΚΠΣ 2000-2006, του ΕΣΠΑ 
και λοιπών συγχρηματοδοτούμενων επιχειρησιακών 
προγραμμάτων» στη Γ ενική Γ ραμματεία Ισότητας του 
Υπουργείου Εσωτερικών, σύμφωνα με το άρθρο 5 του 
Ν. 3614/2007» και μετονομασία σε «Ειδική Υπηρεσία Συ¬ 
ντονισμού Διαχείρισης και Εφαρμογής Συγχρηματοδο¬ 
τούμενων Δράσεων/έργων του Υπουργείου Εσωτερικών» 
(ΕΥΣΥΔΕ ΥΠΕΣ) στο Γ ενικό Γ ραμματέα του Υπουργείου 
Εσωτερικών, όπως ισχύει. 

17. Το γεγονός ότι από τις διατάξεις της παρούσης 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Η Υπηρεσία Διαχείρισης Ευρωπαϊκών προγραμμάτων 
Ασυλου - Υποδοχής και Ένταξης (Υ.Δ.Ε.Π.Α.Υ.Ε.) του 
Υπουργείου Εσωτερικών και Διοικητικής Ανασυγκρό¬ 
τησης (τομέας Μεταναστευτικής Πολιτικής), η οποία 
συστάθηκε με την παρ.6 του άρθρου 9 του Ν. 4332/2015, 
διαρθρώνεται ως προς τις αρμοδιότητες και τις υπηρε¬ 
σιακές μονάδες της, ως ακολούθως: 

Άρθρο 1 
Σκοπός 

Η «Υπηρεσία Διαχείρισης Ευρωπαϊκών Προγραμμάτων 
Ασύλου - Υποδοχής και'Ενταξης (Υ.Δ.Ε.Π.Α.Υ.Ε.)», η οποία 
υπάγεται στον Αναπληρωτή Υπουργό Εσωτερικών και 
Διοικητικής Ανασυγκρότησης, αρμόδιο για τη Μετανα- 
στευτική Πολιτική έχει ως σκοπό την άσκηση των αρμο¬ 
διοτήτων που αναλαμβάνει με βάση τις παραγράφους 6 
και 7 καθώς και του εδαφίου δ. της παρ. 11 του άρθρου 9 
του Ν. 4332/2015 και την αρχή της χρηστής διαχείρισης. 
Ειδικότερα ορίζεται ως Εντεταλμένη Αρχή των ειδικό¬ 
τερων κανονισμών 516/2014 και 515/2014 του Ευρωπαϊκού 
Κοινοβουλίου και του Συμβουλίου της 16ης Απριλίου 2014, 
ως μέρος του ευρύτερου προγράμματος του Ταμείου 
Ασύλου, Μετανάστευσης και'Ενταξης και Εσωτερικής 
Ασφάλειας για την περίοδο 2014-2020, ενώ αναλαμβάνει 
την άσκηση μέρους των καθηκόντων της Υπεύθυνης Αρ¬ 
χής στον τομέα της πρώτης υποδοχής και της υποδοχής 
αιτούντων άσυλο και ασυνόδευτων ανηλίκων και της 
ένταξης υπηκόων τρίτων χωρών και δικαιούχων διεθνούς 
προστασίας στο πλαίσιο του Ταμείου Ασύλου, Μετα¬ 
νάστευσης και'Ενταξης και του Ταμείου Εσωτερικής 
Ασφάλειας, σύμφωνα με τα οριζόμενα στην παράγραφο 
1γ του άρθρου 25 του Οριζόντιου Κανονισμού 514/2014 
του Ευρωπαϊκού Κοινοβουλίου και του Συμβουλίου της 
16ης Απριλίου 2014, όπως αυτά εξειδικεύονται στο άρθρο 
5 του κατ’ εξουσιοδότηση Κανονισμού (ΕΕ) 1042/2014, και 
ειδικότερα αναλαμβάνει τους ειδικούς στόχους: 

1. Τον Ειδικό Στόχο «Άσυλο» και Ειδικό Στόχο «Ενταξη/ 
Νόμιμη Μετανάστευση», στο πλαίσιο του Ταμείου Ασύ¬ 
λου, Μετανάστευσης και'Ενταξης. 

2. Τις δράσεις χρηματοδότησης για την αύξηση της 
ικανότητας διαχείρισης της Υπηρεσίας Πρώτης Υποδο- 

χής του Ειδικού Στόχου «Σύνορα» του Εθνικού Στόχου 
«Εθνική Ικανότητα» και της κάλυψης λειτουργικής ενί¬ 
σχυσης της εν λόγω Υπηρεσίας που περιλαμβάνονται 
στον Ειδικό Στόχο «Λειτουργική Ενίσχυση» του Εθνι¬ 
κού Στόχου «Λειτουργική Ενίσχυση για τα σύνορα», στο 
πλαίσιο του Ταμείου Εσωτερικής Ασφάλειας/ Σύνορα 
και Θεωρήσεις. 

3. Την Εξειδίκευση των Δράσεων χρηματοδότησης 
του ΕΣΠΑ 2014-2020 για συναφείς στόχους (Υποδοχή, 
Πρώτη Υποδοχή, Άσυλο/Ενταξη, Νόμιμη Μετανάστευση). 

4. Τις Δράσεις άλλων χρηματοδοτικών εργαλείων για 
συναφείς στόχους (Υποδοχή, Πρώτη Υποδοχή, Ασυλο/ 
Ένταξη, Νόμιμη Μετανάστευση). 

5. Τ ις Δράσεις έκτακτης χρηματοδότησης στο Πλαίσιο 
του Ταμείου Ασύλου, Μετανάστευσης και Ένταξης και 
του Ταμείου Εσωτερικής Ασφάλειας. 

Στην Υπηρεσία Διαχείρισης Ευρωπαϊκών Προγραμ¬ 
μάτων Ασύλου - Υποδοχής και Ένταξης (Υ.Δ.Ε.Π.Α.Υ.Ε.) 
δύναται να ανατεθεί η διαχείριση πρόσθετων δράσε¬ 
ων στο πλαίσιο άλλων Προγραμμάτων με αντικείμενο 
το Ασυλο, τη Μετανάστευση και την Ένταξη υπηκόων 
τρίτων χωρών, σύμφωνα με την παρ. 7 του αρθρ. 9 του 
Ν. 4332/2015. 

Αρθρο 2 

Διάρθρωση Ειδικής Υπηρεσίας 

Η Υπηρεσία Διαχείρισης Ευρωπαϊκών προγραμμά¬ 
των Ασυλου, Υποδοχής και Ένταξης (Υ.Δ.Ε.Π.Α.Υ.Ε.) του 
Υπουργείου Εσωτερικών και Διοικητικής Ανασυγκρότη¬ 
σης (τομέας Μεταναστευτικής Πολιτικής) για την Προ¬ 
γραμματική Περίοδο 2014-2020, διαρθρώνεται σε τρεις 
Μονάδες ως εξής: 

Μονάδα Α: Προγραμματισμού, Αξιολόγησης, Υλοποί¬ 
ησης, Αναφορών 

Μονάδα Β: Επαληθεύσεων και ελέγχων 

Μονάδα Γ: Μονάδα Οργάνωσης και Διοικητικής Υπο¬ 
στήριξης 

Αρθρο 3 

Αρμοδιότητες Υ.Δ.Ε.Π.Α.Υ.Ε. 

Οι αρμοδιότητες της Υ.Δ.Ε.Π.Α.Υ.Ε. κατανέμονται με¬ 
ταξύ των Μονάδων της ως εξής: Μονάδα Α : Προγραμ¬ 
ματισμού και Αξιολόγησης, Υλοποίησης, Αναφορών. 

1. Εισηγείται στην Υπεύθυνη Αρχή θέσεις και κατευθύν¬ 
σεις σχετικά με τις πολιτικές που θα πρέπει να ενσω¬ 
ματωθούν στο εκάστοτε εθνικό πρόγραμμα ανά ειδικό 
στόχο, εθνική προτεραιότητα και δράση. Προβαίνει στην 
αναγκαία εξειδίκευση των επιλέξιμων δράσεων για τις 
οποίες της εκχωρείται η διαχείριση σύμφωνα με τις 
κατευθύνσεις της Υπεύθυνης αρχής και εμπερικλείο- 
νται στο εκάστοτε εθνικό πρόγραμμα ανά ειδικό στόχο, 
εθνική προτεραιότητα, δράση για κάθε οικονομικό έτος. 

2. Επεξεργάζεται και αναλύει τα ποσοτικά και ποιοτι¬ 
κά δεδομένα από την εφαρμογή των δράσεων, για τις 
οποίες της εκχωρείται η διαχείριση, συνθέτει τις πλη¬ 
ροφορίες αυτές και ενημερώνει την Υπεύθυνη Αρχή για 
την πρόοδο επίτευξης των προτεραιοτήτων και στόχων. 

3. Παρακολουθεί και ενημερώνει την Υπεύθυνη Αρχή 
σχετικά με την πορεία εφαρμογής των δράσεων/έργων 
για τα οποία της έχει εκχωρηθεί η διαχείριση και ειδικό¬ 
τερα τη χρηματοοικονομική πρόοδο τους, τους ποσοτι- 
κοποιημένους δείκτες και τις προοπτικές εξέλιξης τους. 

4. Καταρτίζει σε συνεργασία με τις άλλες Μονάδες 
και υποβάλλει στην Υπεύθυνη αρχή, ετήσιο πρόγραμ¬ 


μα ενεργειών για το επόμενο έτος με ποσοτικούς και 
ποιοτικούς στόχους. 

5. Υποβάλλει στην Υπεύθυνη αρχή εξαμηνιαίες εκθέ¬ 
σεις ποιοτικής ανάλυσης της προόδου που επιτεύχθηκε 
για τις δράσεις/έργα που διαχειρίζεται, σύμφωνα με τις 
απαιτήσεις του συστήματος διαχείρισης και ελέγχου. 

6. Συντάσσει και υποβάλλει εκθέσεις εφαρμογής που 
αναφέρονται στο άρθρο 54 του κανονισμού (ΕΕ) αριθ. 
514/2014, καθώς και τις εκθέσεις αξιολόγησης που ανα- 
φέρονται στο άρθρο 57 παράγραφος 1 του κανονισμού 
(ΕΕ) αριθ. 514/2014. 

7. Εφαρμόζει τους κανόνες επιλεξιμότητας για έργα 
και δαπάνες έργων για όλες τις δραστηριότητες, εξα¬ 
σφαλίζοντας ίση μεταχείριση και αποφεύγοντας κάθε 
σύγκρουση συμφερόντων, σύμφωνα με την αρχή της 
χρηστής δημοσιονομικής διαχείρισης και την εξασφά¬ 
λιση της αποφυγής διπλής χρηματοδότησης. 

8. Ενημερώνει τους δυνητικούς δικαιούχους, για την 
υποβολή αιτήσεων χρηματοδότησης, παρέχοντας σ' αυ¬ 
τούς σαφείς πληροφορίες τουλάχιστον σχετικά με:(α) 
τους όρους επιλεξιμότητας τους οποίους πρέπει να 
πληρούν οι προτεινόμενες δράσεις - έργα προκειμένου 
να χρηματοδοτηθούν στο πλαίσιο των προγραμμάτων, 
(β) τις διαδικασίες για την εξέταση των αιτήσεων χρη¬ 
ματοδότησης, (γ) τα κριτήρια για την ένταξη των προς 
χρηματοδότηση δράσεων - έργων και (ε) την υποχρέω¬ 
ση δημοσιοποίησης στο διαδικτυακό του τόπο, εφόσον 
η πρόταση του επιλεγεί, του τίτλου της δράσης, του 
δικαιούχου και του ποσού της χρηματοδότησης που 
χορηγείται. 

9. Διοργανώνει και δημοσιεύει τις προσκλήσεις για την 
υποβολή αιτημάτων χρηματοδότησης, την αξιολόγηση 
και επιλογή των τελικών δικαιούχων και την διοργά¬ 
νωση και δημοσίευση της επακόλουθης επιλογής και 
ανάθεσης έργων προς χρηματοδότηση στο πλαίσιο του 
εθνικού προγράμματος, σύμφωνα με το πεδίο και τους 
στόχους των ειδικών κανονισμών που αναφέρονται στο 
άρθρο 2 στοιχείο α) του Οριζόντιου Κανονισμού και με 
τα κριτήρια που ορίζονται στο άρθρο 9 του κατ’ εξου¬ 
σιοδότηση κανονισμού (ΕΕ) 1042/2014. 

10. Καταρτίζει το σύμφωνο αποδοχής όρων, σύμφωνα 
με τα άρθρα 9 και 10 του κατ’ εξουσιοδότηση κανο¬ 
νισμού 1042/2014 της Ευρωπαϊκής Επιτροπής και την 
απόφαση χρηματοδότησης της δράσης. 

11. Μεριμνά για την εξασφάλιση της συνοχής, της συμ¬ 
βατότητας και της συμπληρωματικότητας μεταξύ των 
συγχρηματοδοτήσεων του Ταμείου Ασύλου Μετανά¬ 
στευσης και Ένταξης, του Ταμείου Εσωτερικής Ασφά¬ 
λειας και εκείνων που προβλέπονται στο πλαίσιο άλλων 
εθνικών ή ευρωπαϊκών διατάξεων. 

12. Συντάσσει προτάσεις για την αναθεώρηση του 
εθνικού προγράμματος, τις οποίες υποβάλλει στην 
Υπεύθυνη Αρχή. 

13. Υποβάλλει προτάσεις για τη συμμετοχή της 
Υ.Δ.Ε.Π.Α.Υ.Ε. σε ειδικές Ενωσιακές δράσεις, επείγοντα 
μέτρα των Ειδικών Κανονισμών των Ταμείων και σε 
ερευνητικά συγχρηματοδοτούμενα ή εθνικά έργα. 

14. Παρέχει όλα τα απαραίτητα στοιχεία για την οργά¬ 
νωση και παρακολούθηση της αξιολόγησης των εθνικών 
προγραμμάτων και τη διασφάλιση της εμπρόθεσμης 
υποβολής των σχετικών εκθέσεων αξιολόγησης εντός 
των προβλεπομένων προθεσμιών, σύμφωνα με τα προ- 
βλεπόμενα στα άρθρα 56 και 57 παρ. 1 του Οριζόντιου 

Κανονισμού και τη λήψη των κατάλληλων μέτρων για 
την αξιοποίηση των συμπερασμάτων τους. 

15. Μεριμνά ότι οι ανεξάρτητοι εμπειρογνώμονες, προ- 
κειμένου να πραγματοποιήσουν τις αξιολογήσεις των 
δράσεων των προγραμμάτων του Ταμείου, λαμβάνουν 
όλες τις αναγκαίες πληροφορίες σχετικά με τη διαχεί¬ 
ριση αυτών. 

16. Εξετάζει την ικανότητα των δικαιούχων των έρ¬ 
γων να πληρούν τα κριτήρια επιλογής και χορήγησης. 
(Άρθρο 9 Κανονισμού (ΕΕ) 1042/2014 Ε.Κ.). 

17. Καταχωρεί στο Ολοκληρωμένο Πληροφοριακό 
Σύστημα (ΟΠΣ) τα στοιχεία των δράσεων/έργων που 
απορρέουν από τα εκδοθέντα έγγραφα της εντεταλ¬ 
μένης αρχής καθώς παρακολουθεί και ελέγχει την κα- 
ταχώρηση στοιχείων των δράσεων/έργων από τους 
δικαιούχους, σύμφωνα με το Σύστημα Διαχείρισης και 
Ελέγχου. 

18. Μεριμνά για την υλοποίηση και την παρακολούθηση 
της εξέλιξης των δράσεων/έργων του εθνικού προγράμ¬ 
ματος, των ειδικών ενωσιακών και κατεπειγόντων δρά- 
σεων/έργων των Ταμείων και όλων των επιπρόσθετων 
συμπληρωματικών των Ταμείων, ερευνητικών και μη, 
συγχρηματοδοτούμενων ή εθνικών δράσεων. 

18. Υποστηρίζει τους δικαιούχους, σχετικά με την υλο¬ 
ποίηση των εγκεκριμένων δράσεων/έργων. 

19. Παρακολουθεί την παράδοση των συγχρηματο¬ 
δοτούμενων και άλλων δράσεων/έργων, προϊόντων και 
υπηρεσιών και ελέγχει κατά πόσον οι δηλωθείσες για 
τις δράσεις/έργα δαπάνες έχουν όντως πραγματοποι¬ 
ηθεί και συμμορφώνονται με τους ενωσιακούς και εθνι¬ 
κούς κανόνες. 

20. Έχει την ευθύνη για την ακρίβεια, την ποιότητα 
και πληρότητα των στοιχείων που καταχωρούνται στο 
Ο.Π.Σ. 

21. Ελέγχει την νομιμότητα και κανονικότητα των δη- 
λούμενων δαπανών. 

22. Μεριμνά ώστε οι δικαιούχοι να τηρούν είτε χωριστό 
λογιστικό σύστημα είτε επαρκή λογιστική κωδικοποί¬ 
ηση για όλες τις συναλλαγές που σχετίζονται με τη 
δράση/έργο με την επιφύλαξη των εθνικών λογιστικών 
κανόνων. 

23. Παρακολουθεί τις χρηματοροές και τη λήψη των 
πληρωμών καθώς και για την πληρωμή των δικαιούχων, 
σύμφωνα με τις κείμενες διατάξεις. 

24. Μεριμνά για την εφαρμογή των κανόνων ενημέρω¬ 
σης και δημοσιότητας από τους δικαιούχους. 

25. Εξασφαλίζει την ύπαρξη συστημάτων συλλογής 
των απαιτούμενων δεδομένων για την υποβολή των 
κοινών και των ειδικών ανά πρόγραμμα δεικτών στην 
Υπεύθυνη Αρχή, μαζί με άλλα δεδομένα σχετικά με την 
εφαρμογή του προγράμματος και των δράσεων/έργων. 

Μονάδα Β: Επαληθεύσεων και ελέγχων 

1. Συνεργάζεται με την Αρχή Ελέγχου και διασφαλίζει 
ότι αυτή λαμβάνει όλες τις απαραίτητες πληροφορίες 
σχετικά με τις διαδικασίες και τις επαληθεύσεις που 
πραγματοποιούνται σε σχέση με κάθε δαπάνη, για τη 
διεξαγωγή των λογιστικών και άλλων ελέγχων, αναφο¬ 
ρικά με τις δράσεις/έργα που χρηματοδοτούνται από 
τα Ταμεία. 

2. Ενημερώνει την Αρχή Ελέγχου για τους Ελέγχους 
που έχει διενεργήσει καθώς και για τα αποτελέσματα 
αυτών. 


3. Ελέγχει την εφαρμογή των κανόνων ενημέρωσης 
και δημοσιότητας από τους δικαιούχους. 

4. Εισηγείται την λήψη των κατάλληλων μέτρων, τα 
οποία διασφαλίζουν την προστασία των οικονομικών 
συμφερόντων της Ευρωπαϊκής Ένωσης, με την εφαρ¬ 
μογή προληπτικών μέτρων κατά της απάτης, της δια¬ 
φθοράς και κάθε άλλης παράνομης δραστηριότητας 
καθώς και τη διενέργεια προληπτικών ελέγχων. (Αρθρο 
5 Κανονισμού (ΕΕ) 514/2014 ΕΚ). 

5. Εισηγείται για την επιβολή αποτελεσματικών, ανα¬ 
λογικών και αποτρεπτικών διοικητικών και οικονομικών 
κυρώσεων σε περίπτωση παρατυπιών και για την ανά¬ 
κτηση αχρεωστήτως καταβληθέντων ποσών εφόσον 
χρειάζεται. 

6. Συντάσσει την πρόταση για επιβολή δημοσιονο¬ 
μικών διορθώσεων, εφόσον απαιτούνται, σε σχέση με 
μεμονωμένες ή συστημικές παρατυπίες οι οποίες εντο¬ 
πίζονται στο πλαίσιο των εθνικών προγραμμάτων. 

7. Ενημερώνει την Υπεύθυνη Αρχή και την Αρχή Ελέγ¬ 
χου για τις παρατυπίες και για κάθε σημαντική εξέλι¬ 
ξη των σχετικών διοικητικών και δικαστικών διώξεων. 
(Αρθρο 5 και 46 Κανονισμού (ΕΕ) 514/2014 ΕΚ). 

8. Πιστοποιεί ότι: α) η δήλωση δαπανών είναι ακρι¬ 
βής, προκύπτει από αξιόπιστα λογιστικά συστήματα και 
στηρίζεται σε επαληθεύσιμα δικαιολογητικά και β) οι 
δηλωθείσες δαπάνες είναι σύμφωνες με τους ισχύοντες 
ενωσιακούς και εθνικούς κανόνες και έχουν πραγματο¬ 
ποιηθεί σε σχέση με δράσεις που επελέγησαν, σύμφωνα 
με τα κριτήρια που ισχύον για το πρόγραμμα και συνά- 
δουν με τους ενωσιακούς και εθνικούς κανόνες. 

9. Διενεργεί συστηματικούς διοικητικούς ελέγχους και 
συμπληρωματικούς ελέγχους μέσω επιτόπιων επαλη¬ 
θεύσεων, εφόσον απαιτείται, βάσει του άρθρου 27 του 
Οριζόντιου Κανονισμού και αιφνιδιαστικούς ελέγχους 
επί των δαπανών που συνδέονται με τις αιτήσεις τελικής 
πληρωμής από τους δικαιούχους, οι όποιες δηλώνονται 
στους ετήσιους λογαριασμούς, με στόχο την εξασφά¬ 
λιση επαρκούς επίπεδου αξιοπιστίας. 

10. Συντάσσει τις αντίστοιχες εκθέσεις ελέγχου για 
κάθε διενεργούμενο έλεγχο. 

11. Διασφαλίζει ότι όλα τα σχετικά με δαπάνες έγ¬ 
γραφα, αποφάσεις και δραστηριότητες ελέγχου ακο¬ 
λουθούν την απαιτούμενη διαδρομή ελέγχου και τη¬ 
ρούνται σύμφωνα με τους εκτελεστικούς κανονισμούς 
της Επιτροπής που εκδίδονται βάσει του άρθρου 27 
παράγραφος 5 του Οριζόντιου Κανονισμού. 

12. Μεριμνά για την εξασφάλιση της διατήρησης σύμ¬ 
φωνα με τις απαιτήσεις των σχετικών αποφάσεων της 
Ευρωπαϊκής Επιτροπής όλων των εγγράφων που αφο¬ 
ρούν δαπάνες και λογιστικούς ελέγχους και απαιτούνται 
για την εξασφάλιση των προβλεπόμενων ελέγχων. 

13. Μεριμνά και εισηγείται στην Υπεύθυνη Αρχή την 
εξέταση και την αναβάθμιση του Συστήματος Διαχεί¬ 
ρισης και Ελέγχου. 

14. Μεριμνά για τη δημιουργία ομάδας εσωτερικού 
ελέγχου με σκοπό την εξασφάλιση της ορθής λειτουρ¬ 
γίας του Συστήματος Διαχείρισης και Ελέγχου. 

Μονάδα Γ: ΟΡΓΑΝΩΣΗ -ΔΙΟΙΚΗΤΙΚΗ ΥΠΟΣΤΗΡΙΞΗ 

1. Παρέχει πληροφορίες σε κάθε ενδιαφερόμενο 
πρόσωπο/φορέα, διασφαλίζει την δημοσιοποίηση των 
αποτελεσμάτων των χρηματοδοτούμενων δράσεων και 
μεριμνά για τη δημιουργία και τη συνεχή ενημέρωση 
της ιστοσελίδας της Υπηρεσίας. 

2. Οργανώνει συναντήσεις των ομάδων εργασίας και 
τηρεί πρακτικά των συνεδριάσεων. 

3. Χειρίζεται τα θέματα που αφορούν το προσωπικό 
και στην υλικοτεχνική υποδομή, κατόπιν διαπίστωσης 
αναγκών και σχετικών αιτημάτων των Μονάδων και ει¬ 
δικότερα τα διοικητικά, οικονομικά και τα θέματα ορ¬ 
γάνωσης της υπηρεσίας. 

4. Οργανώνει την εκπαίδευση του προσωπικού, κατό¬ 
πιν διαπίστωσης αναγκών και σχετικών αιτημάτων των 
Μονάδων, σε θέματα που άπτονται των αρμοδιοτήτων 
της υπηρεσίας. 

5. Μεριμνά για την υλοποίηση των έργων που περιλαμ¬ 
βάνονται στη δράση "Τεχνική βοήθεια" των προγραμμά¬ 
των του Ταμείου Ασύλου Μετανάστευσης και'Ενταξης 
και Εσωτερικής Ασφάλειας, την ανάθεση μέρους των 
πιστώσεων αυτής για την στήριξη δράσεων που μει¬ 
ώνουν τη διοικητική επιβάρυνση των δικαιούχων και 
της Υ.Δ.Ε.Π.Α.Υ.Ε. περιλαμβανομένων των συστημάτων 
ηλεκτρονικής ανταλλαγής δεδομένων, καθώς και την 
ενίσχυση της ικανότητας των δικαιούχων να διαχειρί¬ 
ζονται και να αξιοποιούν την προβλεπόμενη στήριξη. Η 
εκτέλεση ενεργειών τεχνικής βοήθειας γίνεται σύμφωνα 
με τις διατάξεις του Π.δ. 4/2002, όπως ισχύει. 

6. Παρέχει τη γραμματειακή υποστήριξη των Μονάδων 
της Υπηρεσίας και τον χειρισμό θεμάτων προσωπικού. 

7. Οργανώνει, τηρεί και ενημερώνει το αρχείο της 
Υπηρεσίας και μεριμνά για την παραλαβή και διακίνηση 
της αλληλογραφίας. 

8. Μεριμνά για την προμήθεια, συντήρηση και διάθεση 
στις Μονάδες του απαραίτητου υλικοτεχνικού εξοπλι¬ 
σμού και μέσων. 

9. Μεριμνά για την ορθή λειτουργία του ΟΠΣ και την 
καταχώρηση των στοιχείων που αφορούν την Τεχνική 
Βοήθεια. 

10. Πραγματοποιεί τις πληρωμές των δαπανών των 
έργων τεχνικής βοήθειας μέσω του ΠΔΕ. 

11. Μεριμνά για τη συντήρηση των χώρων και γενικά 
των εγκαταστάσεων και υποδομών της Υπηρεσίας. 

12. Ασκεί δραστηριότητες ενημέρωσης και δημοσιότη¬ 
τας και διαδίδει τα αποτελέσματα του προγράμματος, 
εξασφαλίζοντας τη συμμόρφωση προς τις απαιτήσεις 
ενημέρωσης και δημοσιότητας που ορίζονται στο άρθρο 
53 του Οριζόντιου Κανονισμού. 

13. Προδιαγράφει, εισηγείται τη σκοπιμότητα και με¬ 
ριμνά για την εκπόνηση μελετών, ερευνών, εμπειρογνω- 
μοσυνών, ομάδων εργασίας και εγχειριδίων σχετικών 
με το αντικείμενο της υπηρεσίας, λαμβάνοντας υπόψη 
και τις εισηγήσεις των άλλων Μονάδων. 

Αρθρο 4 

Στελέχωση της Υ.Δ.Ε.Π.Α.Υ.Ε. Το προσωπικό της 
Υ.Δ.Ε.Π.Α.Υ.Ε. ανέρχεται σε 40 άτομα και κατανέμεται 
ως εξής: 

Α. Κατηγορία Πανεπιστημιακής Εκπαίδευσης (Π.Ε.), 
33 άτομα. 

Β. Κατηγορία Τεχνολογικής Εκπαίδευσης (Τ.Ε.), 3 άτο¬ 
μα. 

Γ. Κατηγορία Δευτεροβάθμιας Εκπαίδευσης (Δ.Ε.), 4 
άτομα. 

1. Για τη στελέχωση της Υ.Δ.Ε.Π.Α.Υ.Ε εφαρμόζονται 
τα άρθρα 34 έως και 39 του Ν. 4314/2014 


2. Γ ια τον ορισμό του προϊσταμένου της Υ.Δ.Ε.Π.Α.Υ.Ε, 
των προϊσταμένων των επιμέρους Μονάδων της εφαρ¬ 
μόζονται οι παρ. 8 και 9 του άρθρου 9 του Ν. 4332/2015. 

3. Απόντος ή κωλυόμενου του Προϊσταμένου της 
Υ.Δ.Ε.Π.Α.Υ.Ε. αναπληρώνεται από προϊστάμενο μονάδας. 

Η ισχύς της απόφασης αυτής αρχίζει από τη δημο¬ 
σίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Αυγούστου 2015 

οι ΥΠΟΥΡΓΟΙ 

ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΣΩΤΕΡΙΚΩΝ ΚΑΙ ΔΙΟΙΚΗΤΙΚΗΣ 

ΑΝΑΣΥΓΚΡΟΤΗΣΗΣ ΟΙΚΟΝΟΜΙΚΩΝ 

ΑΝΑΣΤΑΣΙΑ ΧΡΙΣΤΟΔΟΥΛΟΠΟΥΛΟΥ ΕΥΚΛΕΙΔΗΣ ΤΣΑΚΑΛΩΤΟΣ 
-♦- 

Αριθμ. 1445 (2) 

Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ σε Πράξεις/Υποέργα του 
Ε.Π. ΑΛΙΕΙΑ / ΕΤΑ, στο πλαίσιο του ΕΣΣΑΑΛ. 

Ο ΠΡΟΕΔΡΟΣ ΤΗΣ ΕΠΙΤΡΟΠΗΣ 
ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α'/267), όπως έχουν τροποποιηθεί και ισχύουν. 

2. Τις διατάξεις των άρθρων 11 και 12 του Ν. 4314/2014 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
(ΦΕΚ Α'/265) και ιδιαίτερα την παρ. 12 του άρθρου 12 
του ανωτέρω νόμου. 

3. Τις διατάξεις των άρθρων 44 και 46 του Προεδρι¬ 
κού Διατάγματος 111/2014 «Οργανισμός του Υπουργείου 
Οικονομικών» (ΦΕΚ Α7178). 

4. Την αριθ. 2/98271/0004/29-12-2014 απόφαση του 
Αναπληρωτή Υπουργού Οικονομικών «Συγκρότηση και 
ορισμός μελών της Επιτροπής Δημοσιονομικού Ελέγχου 
(Ε.Δ.ΕΛ.) της Γ ενικής Γ ραμματείας Δημοσιονομικής Πο¬ 
λιτικής του Υπουργείου Οικονομικών» (ΦΕΚ ΥΟΔΔ 835). 

5. Τις διατάξεις του άρθρου 12 του Ν. 4151/2013 «Ρυθ¬ 
μίσεις για την τροποποίηση και την βελτίωση συντα- 
ξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομιών» (ΦΕΚ Α'/103). 

6. Την αρ. 2/95230/0004/24-10-2013 υπουργική απόφαση 
«Κατάρτιση και τήρηση Μητρώου Δημοσιονομικών Ελε¬ 
γκτών και Ελεγκτών της Ε.Δ.ΕΛ. (Ν. 4151/2013), Κατάρτιση 
και τήρηση Μητρώου Εμπειρογνωμόνων (Ν. 4151/2013), 
θητεία Δημοσιονομικών Ελεγκτών και Ελεγκτών της 
Ε.Δ.ΕΛ. (Ν. 4151/2013).» (ΦΕΚ Β72730). 

7. Τ ις διατάξεις της παραγράφου 3 του άρθρου 21 του 
Ν. 4024/2011 (Α'226) «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015» όπως ισχύει, 
καθώς και τις διατάξεις της παραγράφου 8 του άρθρου 
48 του Ν. 4314/2014 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2014-2020» (ΦΕΚ Α7265). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο- 

ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007». (ΦΕΚ ΥΟΔΔ/20/19-1-2012). 

9. Την αριθμ. 2/39054/0022/08/18-8-2009 απόφαση του 
Υπουργού Οικονομίας και Οικονομικών «Καθορισμός 
του ύψους εκτός έδρας αποζημίωσης και των εξόδων 
μετακίνησης των μετακινούμενων προσώπων με τα άρ¬ 
θρα 15 και 16 του Ν. 3614/2007» (ΦΕΚ Β71850/03.09.2009), 
όπως τροποποιήθηκε με την αριθμ. 2/33481/0022/ 
27-4-2011 απόφαση του Υπουργού Οικονομικών «Δαπά¬ 
νες Μετακινήσεων» (ΦΕΚ Β"/1069/31-5-2011). 

10. Την αριθμ. 2/30508/0004/05.05.2015 απόφαση του 
Υπουργού Οικονομικών «Μεταβίβαση αρμοδιοτήτων και 
εξουσιοδότησης υπογραφής «Με εντολή Υπουργού» 
στους Γενικούς Γραμματείς και στον Ειδικό Γραμματέα 
του Υπουργείου Οικονομικών, πλην της Γ ενικής Γ ραμ- 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που υπά¬ 
γονται απευθείας στον Υπουργό Οικονομικών», άρθρο 
7, Β, III (ΦΕΚ Β7785/5-5-2015).» 

11. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2015. 

12. Την εγκεκριμένη Συλλογική απόφαση Ε0512, τροπ. 
0/05.06.2015, του Υπουργού Οικονομίας, Υποδομών, Ναυ¬ 
τιλίας και Τουρισμού (ΑΔΑ: 6ΒΙΨ465ΦΘΘ-Τ00). 

13. Το γεγονός ότι από τις διατάξεις αυτής της από¬ 
φασης προκαλείται, δαπάνη 874.44 € για την αμοιβή των 
ελεγκτών, πλέον εργοδοτικών εισφορών, η οποία βαρύ¬ 
νει τις πιστώσεις του Π/Υ Δημοσίων Επενδύσεων 2015 
(Πρόγραμμα Τεχνικής Υποστήριξης της εφαρμογής της 
ΕΔΕΑ - Υποπρόγραμμα Β, με ΕΝΑΡΙΘΜΟ 2011ΣΕ05120000 
της ΣΑΕ 051/2). 

14. Την εγκεκριμένη στην αρ. 635 συνεδρίαση της 
ΕΔΕΑ Στρατηγική Ελέγχων και το εγκεκριμένο στην αρ. 
635 συνεδρίαση Πρόγραμμα Ελέγχων για την ελεγκτική 
περίοδο 01/07/2014 έως 30/06/2015, αποφασίζουμε: 

1. Συνιστούμε Ομάδα για τη διενέργεια ελέγχου: 

- στο υποέργο «ΤΟΥΡΙΣΤΙΚΕΣ ΚΑΤΟΙΚΙΕΣ, ΠΑΡΑΔΟΣΙ¬ 
ΑΚΗ ΤΑΒΕΡΝΑ ΚΑΙ ΧΩΡΟΙ ΑΝΑΨΥΧΗΣ ΣΕ ΒΙΟΛΟΓΙΚΟ 
ΑΓΡΟΚΤΗΜΑ» (κωδ. 1) της Πράξης «ΤΟΥΡΙΣΤΙΚΕΣ ΚΑΤΟΙ¬ 
ΚΙΕΣ, ΠΑΡΑΔΟΣΙΑΚΗ ΤΑΒΕΡΝΑ ΚΑΙ ΧΩΡΟΙ ΑΝΑΨΥΧΗΣ 
ΣΕ ΒΙΟΛΟΓΙΚΟ ΑΓΡΟΚΤΗΜΑ» (κωδ. 177306) (Δικαιούχος: 
«ΣΩΚΡΑΤΗΣ ΚΑΡΑΝΤΙΝΟΣ») στο πλαίσιο του Ε.Π. ΑΛΙΕΙΑ/ 
ΕΤΑ, του ΕΣΣΑΑΛ. 

- στο υποέργο «Εκσυγχρονισμός υφιστάμενου εκτα- 
τικού ιχθυοτροφείου» (κωδ. 1) της Πράξης «Εκσυγχρο¬ 
νισμός υφιστάμενου εκτατικού ιχθυοτροφείου» (κωδ. 
185490) (Δικαιούχος: «998504099») στο πλαίσιο του Ε.Π. 
ΑΛΙΕΙΑ/ ΕΤΑ, του ΕΣΣΑΑΛ. 

2. Την Ομάδα Ελέγχου αποτελούν οι: 

- ΣΑΡΡΟΥ ΚΩΝΣΤΑΝΤΙΝΙΑ του ΝΙΚΟΛΑΟΥ, με Α.Δ.Τ. 
ΑΚ199252, ΥΠΑΛΛΗΛΟΣ της Δ/νσης «Διεύθυνση Ελέγχου 
Διαχείρισης Συγχρηματοδοτούμενων Προγραμμάτων» 
του ΓΛΚ, κλάδου ΠΕ Μηχανικών, ως συντονίστρια. 

- ΝΙΑΡΧΟΣ ΔΗΜΗΤΡΙΟΣ του ΓΕΩΡΓΙΟΥ, με Α.Δ.Τ. 
Λ265334, ΥΠΑΛΛΗΛΟΣ της Δ/νσης «Διεύθυνση Ελέγχου 
Διαχείρισης Συγχρηματοδοτούμενων Προγραμμάτων» 
του Γ ΛΚ, κλάδου ΠΕ Δημοσιονομικών, ως μέλος. 

- ΝΤΙΝΑΣ ΓΕΩΡΓΙΟΣ του ΧΡΗΣΤΟΥ, με Α.Δ.Τ. ΑΑ087664, 
ΥΠΑΛΛΗΛΟΣ της Δ/νσης «ΥΔΕ ΔΡΑΜΑΣ» (με έδρα τη 
Δράμα) του ΓΛΚ, κλάδου ΠΕ ΔΗΜΟΣΙΟΝΟΜΙΚΩΝ, ως 
μέλος. 


3. Ο έλεγχος θα διενεργηθεί από 31/08/2015 έως 
05/09/2015 ως εξής: α) η 31-08-2015 είναι ημέρα ελέγ¬ 
χου στην έδρα του φορέα «Ειδική Υπηρεσία Εφαρμογής 
Δράσεων Ε.Π. Αλιείας» στην Αθήνα και μετακίνησης της 
ελεγκτικής ομάδας στο Νομό Αιτωλοακαρνανίας, β) από 
01-09-2015 έως και 05-09-2015 έλεγχος: Α) για το έργο 
με κωδικό ΟΠΣΑΑ 177306: στην έδρα της Αιτωλικής 
Αναπτυξιακής Α.Ε. Ο.Τ.Α. (Εθνική Οδός Αντιρρίου- Ναυ- 
πάκτου, κόμβος περιφερειακού), στην έδρα του Δικαι¬ 
ούχου Σωκράτη Καραντινού και στο φυσικό αντικείμε¬ 
νο που βρίσκονται στο Δ.Δ. Αγριλιά Μεσολογγίου και 
Β) για το έργο με κωδικό ΟΠΣΑΑ 185490: στο Αιτωλικό 
(όπου τηρούνται τα στοιχεία του Αγροτικού Αλιευτι¬ 
κού Συνεταιρισμού Αιτωλικού «ΤΑ ΡΕΜΠΑΚΙΑ») και στο 
φυσικό αντικείμενο στο «Ιχθυοτροφείο» που βρίσκεται 
στην κεντρική λιμνοθάλασσα Μεσολογγίου, Π.Ε. Αιτω¬ 
λοακαρνανίας στην θέση «Προκοπάνιστος». 

Διευκρινίζεται ότι: 1) η 05-09-2015 ημέρα Σάββατο, εί¬ 
ναι ημέρα ελέγχου και επιστροφής στην Αθήνα για την 
ομάδα ελέγχου και 2) ο Γ. Ντίνας θα μετακινηθεί στις 
30-08-2015 από την έδρα του (την Δράμα) στην Αθήνα 
και στις 06-09-2015 θα μετακινηθεί από την Αθήνα στην 
έδρα του. 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με τα στοιχεία 
7,8 του προοιμίου. 

5. Η εκτός έδρας αποζημίωση και τα έξοδα μετακί¬ 
νησης των ελεγκτών θα καλυφθούν σύμφωνα με το 
στοιχείο 9 του προοιμίου. 

6. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Αυγούστου 2015 

Ο Πρόεδρος 

ΣΤΥΛΙΑΝΟΣ ΜΑΡΑΒΕΛΑΚΗΣ 

-♦- 

Αριθμ. 1435 (3) 

Σύσταση και Συγκρότηση Ομάδας Ελέγχου για τη διε¬ 
νέργεια ελέγχου της ΕΔΕΑ στην Πράξη «Πρόγραμ¬ 
μα μέτρων εξατομικευμένης υποστήριξης μαθητών 
με αναπηρίες ή/και ειδικές εκπαιδευτικές ανάγκες 
για τη μεγιστοποίηση της ακαδημαϊκής και κοινωνι¬ 
κής τους ανάπτυξης με τη χρήση Νέων Τεχνολογι- 
ών και Ψηφιακού Εκπαιδευτικού Υλικού - ΑΠ 1» (κωδ. 
440994) του Ε.Π. ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑΘΗ¬ 
ΣΗ / ΕΚΤ, στο πλαίσιο του ΕΣΠΑ. 

Ο ΠΡΟΕΔΡΟΣ 

ΤΗΣ ΕΠΙΤΡΟΠΗΣ ΔΗΜΟΣΙΟΝΟΜΙΚΟΥ ΕΛΕΓΧΟΥ 

Έχοντας υπόψη: 

1. Τις διατάξεις των αρθρ. 15 και 16 του Ν. 3614/2007 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2007-2013» 
(ΦΕΚ Α7267), όπως έχουν τροποποιηθεί και ισχύουν. 

2. Τις διατάξεις των άρθρων 11 και 12 του Ν. 4314/2014 
«Διαχείριση, έλεγχος και εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020» 
(ΦΕΚ Α7265) και ιδιαίτερα την παρ. 12 του άρθρου 12 
του ανωτέρω νόμου. 

3. Τις διατάξεις των άρθρων 44 και 46 του Προεδρι¬ 
κού Διατάγματος 111/2014 «Οργανισμός του Υπουργείου 
Οικονομικών» (ΦΕΚ Α'/178). 

4. Την αριθ. 2/98271/0004/29-12-2014 απόφαση του 
Αναπληρωτή Υπουργού Οικονομικών «Συγκρότηση και 
ορισμός μελών της Επιτροπής Δημοσιονομικού Ελέγχου 
(Ε.Δ.ΕΛ.) της Γενικής Γραμματείας Δημοσιονομικής Πο¬ 
λιτικής του Υπουργείου Οικονομικών» (ΦΕΚ ΥΟΔΔ/835). 

5. Τις διατάξεις του άρθρου 12 του Ν. 4151/2013 «Ρυθ¬ 
μίσεις για την τροποποίηση και την βελτίωση συντα- 
ξιοδοτικών, δημοσιονομικών, διοικητικών και λοιπών 
διατάξεων του Υπουργείου Οικονομιών» (ΦΕΚ Α'/103). 

6. Την αριθ. 2/95230/0004/24-10-2013 υπουργική από¬ 
φαση «Κατάρτιση και τήρηση Μητρώου Δημοσιονομι¬ 
κών Ελεγκτών και Ελεγκτών της Ε.Δ.ΕΛ. (Ν. 4151/2013), 
Κατάρτιση και τήρηση Μητρώου Εμπειρογνωμόνων 
(Ν. 4151/2013), Θητεία Δημοσιονομικών Ελεγκτών και 
Ελεγκτών της Ε.Δ.ΕΛ. (Ν. 4151/2013)» (ΦΕΚ Β72730). 

7. Τις διατάξεις της παραγράφου 3 του άρθρου 21 του 
Ν. 4024/2011 (Α'/226) «Συνταξιοδοτικές ρυθμίσεις, ενιαίο 
μισθολόγιο - βαθμολόγιο, εργασιακή εφεδρεία και άλ¬ 
λες διατάξεις εφαρμογής του μεσοπρόθεσμου πλαισίου 
δημοσιονομικής στρατηγικής 2012-2015» όπως ισχύει, 
καθώς και τις διατάξεις της παραγράφου 8 του άρθρου 
48 του Ν. 4314/2014 «Διαχείριση, έλεγχος και εφαρμογή 
αναπτυξιακών παρεμβάσεων για την προγραμματική 
περίοδο 2014-2020» (ΦΕΚ Α'/265). 

8. Την αριθμ. 2/78378/0022/29-12-2011 απόφαση του 
Αναπληρωτή Υπουργού Οικονομικών «Καθορισμός απο¬ 
ζημίωσης στις ελεγκτικές ομάδες της παρ. 8 του άρθρου 
16 του Ν. 3614/2007» (ΦΕΚ ΥΟΔΔ 20/19-1-2012). 

9. Την αριθμ. 2/39054/0022/08/18-8-2009 απόφαση του 
Υπουργού Οικονομίας και Οικονομικών «Καθορισμός του 
ύψους εκτός έδρας αποζημίωσης και των εξόδων μετα¬ 
κίνησης των μετακινούμενων προσώπων με τα άρθρα 15 
και 16 του Ν. 3614/2007» (ΦΕΚ Β'/1850/03.09.2009), όπως 
τροποποιήθηκε με την αριθμ. 2/33481/0022/27-4-2011 
απόφαση του Υπουργού Οικονομικών «Δαπάνες Μετα¬ 
κινήσεων» (ΦΕΚ Β71069/31-5-2011). 

10. Την αριθμ. 2/30508/0004/05.05.2015 απόφαση του 
Υπουργού Οικονομικών «Μεταβίβαση αρμοδιοτήτων και 
εξουσιοδότησης υπογραφής «Με εντολή Υπουργού» 
στους Γ ενικούς Γ ραμματείς και στον Ειδικό Γ ραμματέα 
του Υπουργείου Οικονομικών, πλην της Γ ενικής Γ ραμ¬ 
ματείας Δημοσίων Εσόδων, στους Προϊσταμένους των 
υπαγόμενων σε αυτούς οργανικών μονάδων καθώς και 
στους Προϊσταμένους των οργανικών μονάδων που υπά¬ 
γονται απευθείας στον Υπουργό Οικονομικών», άρθρο 
7, Β, III (ΦΕΚ Β7785/5-5-2015).» 

11. Το ετήσιο Πρόγραμμα Τεχνικής Υποστήριξης της 
εφαρμογής Ε.Δ.ΕΛ. για το έτος 2015. 

12. Την εγκεκριμένη Συλλογική Απόφαση Ε0512, τροπ. 
0/05.06.2015, του Υπουργού Οικονομίας, Υποδομών, Ναυ¬ 
τιλίας και Τουρισμού (ΑΔΑ: 6ΒΙΨ465ΦΟΘ-ΤΟΟ). 

13. Το γεγονός ότι από τις διατάξεις αυτής της από¬ 
φασης προκαλείται, δαπάνη 680,12 € για την αμοιβή των 
ελεγκτών, πλέον εργοδοτικών εισφορών, η οποία βαρύ¬ 
νει τις πιστώσεις του Π/Υ Δημοσίων Επενδύσεων 2015 
(Πρόγραμμα Τεχνικής Υποστήριξης της εφαρμογής της 
ΕΔΕΑ -Υποπρόγραμμα Β, με ΕΝΑΡΙΟΜΟ 2011ΣΕ05120000 
της ΣΑΕ 051/2). 


14. Την εγκεκριμένη στην αρ. 635 συνεδρίαση της 
ΕΔΕΑ Στρατηγική Ελέγχων και το εγκεκριμένο στην αρ. 
635 συνεδρίαση Πρόγραμμα Ελέγχων για την ελεγκτική 
περίοδο 01/07/2014 έως 30/06/2015, αποφασίζουμε: 

1. Συνιστούμε Ομάδα για τη διενέργεια ελέγχου: 

- στο υποέργο «ΟΡΓΑΝΩΣΗ, ΣΧΕΔΙΑΣΜΟΣ ΚΑΙ ΔΙΟΙ¬ 
ΚΗΣΗ ΤΗΣ ΠΡΑΞΗΣ» (κωδ. 1) της Πράξης «Πρόγραμ¬ 
μα μέτρων εξατομικευμένης υποστήριξης μαθητών με 
αναπηρίες ή/και ειδικές εκπαιδευτικές ανάγκες για τη 
μεγιστοποίηση της ακαδημαϊκής και κοινωνικής τους 
ανάπτυξης με τη χρήση Νέων Τεχνολογιών και Ψηφι¬ 
ακού Εκπαιδευτικού Υλικού - ΑΠ 1» (κωδ. 440994) (Δι¬ 
καιούχος: «ΥΠΟΥΡΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ/ 
ΕΙΔΙΚΗ ΥΠΗΡΕΣΙΑ ΕΦΑΡΜΟΓΗΣ ΕΚΠ/ΚΩΝ ΔΡΑΣΕΩΝ») 
στο πλαίσιο του Ε.Π. ΕΚΠΑΙΔΕΥΣΗ ΚΑΙ ΔΙΑ ΒΙΟΥ ΜΑ¬ 
ΘΗΣΗ / ΕΚΤ, του ΕΣΠΑ. 

2. Την Ομάδα Ελέγχου αποτελούν οι: 

- ΞΑΝΘΟΠΟΥΛΟΥ ΑΓΓΕΛΙΑ-ΕΥΘΥΜΙΑ του ΓΕΩΡΓΙΟΣ, 


με Α.Δ.Τ. ΑΜ 147062, ΥΠΑΛΛΗΛΟΣ της Δ/νσης «Διεύ¬ 
θυνση Ελέγχου Διαχείρισης Συγχρηματοδοτούμενων 
Προγραμμάτων» του ΓΛΚ, κλάδου ΠΕ Δημοσιονομικών, 
ως συντονίστρια. 

- ΚΟΥΝΑΤΙΔΗ ΜΑΡΙΑΝΝΑ του ΠΕΤΡΟΥ, με Α.Δ.Τ. 


ΑΖ125172, ΥΠΑΛΛΗΛΟΣ της Δ/νσης «Διεύθυνση Ελέγχου 
Διαχείρισης Συγχρηματοδοτούμενων Προγραμμάτων» 
του Γ ΛΚ, κλάδου ΠΕ Δημοσιονομικών, ως μέλος. 

3. Ο έλεγχος θα διενεργηθεί από 24/08/2015 έως 
04/09/2015 ως εξής: 

(24.08.2015 μετακίνηση στην Κόρινθο) 

• Στις 25.08.2015 στην Δ/νση Πρωτοβάθμιας και 
Δ/θμιας Εκπαίδευσης Κορινθίας. 

• Στις 26.08.2015 στην Δ/νση Πρωτοβάθμιας και 
Δ/θμιας Εκπαίδευσης Μεσσηνίας. 

• Στις 27.08.2015 στην Δ/νση Πρωτοβάθμιας και 
Δ/θμιας Εκπαίδευσης Ηλείας. 

• Στις 28.08.2015 στην Δ/νση Πρωτοβάθμιας και 
Δ/θμιας Εκπαίδευσης Αχάίας (έλεγχος και επιστροφή). 

• Την 01.09.2015 στην έδρα του δικαιούχου ΥΠΟΥΡ¬ 


ΓΕΙΟ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ/ ΕΙΔΙΚΗ ΥΠΗΡΕΣΙΑ 
ΕΦΑΡΜΟΓΗΣ ΕΚΠ/ΚΩΝ ΔΡΑΣΕΩΝ 


• Στις 03.09.2015 στην Δ/νση Πρωτοβάθμιας και 
Δ/θμιας Εκπαίδευσης Ηρακλείου - Κρήτης. 

• Στις 04.09.2015 στην Δ/νση Πρωτοβάθμιας και 
Δ/θμιας Εκπαίδευσης Χανιών - Κρήτης (έλεγχος και 
επιστροφή). 

(Η 02.09.2015 είναι μέρα μετακίνησης της ελεγκτικής 
ομάδας στην Κρήτη). 

4. Στα μέλη της Ομάδας Ελέγχου θα καταβληθεί η 
προβλεπόμενη αποζημίωση, σύμφωνα με τα στοιχεία 
7, 8 του προοιμίου. 

5. Η εκτός έδρας αποζημίωση και τα έξοδα μετακί¬ 
νησης των ελεγκτών θα καλυφθούν σύμφωνα με το 
στοιχείο 9 του προοιμίου. 

6. Η παρούσα αποτελεί και έγκριση μετακίνησης της 
Ομάδας Ελέγχου με οποιοδήποτε μεταφορικό μέσο 
(συμπεριλαμβανομένου και του Ι.Χ. ή μισθωμένου Ι.Χ.). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 4 Αυγούστου 2015 
Ο Πρόεδρος 

ΣΤΥΛΙΑΝΟΣ ΜΑΡΑΒΕΛΑΚΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στην αριθ. 1415023369 απόφαση περί ίδρυσης Εργα¬ 
στηρίου Πληροφορικής στο Τμήμα Σλαβικών Σπουδών 
της Φιλοσοφικής Σχολής και έγκριση του εσωτερικού 
κανονισμού λειτουργίας του, που δημοσιεύθηκε στο 


ΦΕΚ 1650/τ.Β76.8.2015, στη σελίδα 19848 γίνεται η εξής 
διόρθωση: 

Από το εσφαλμένο: «Αριθμ. 1415023369» 

Στο ορθό: «Αριθμ. Πράξης 99» 

(Από το Εθνικό Τυπογραφείο) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











